MTC ติดโผ “หุ้นยั่งยืน” ตอกย้ำความเชื่อมั่นนักลงทุน ตั้งเป้าผลงานปี 62 ทำนิวไฮต่อเนื่อง
MTC ติดโผ “หุ้นยั่งยืน" ตอกย้ำความเชื่อมั่นนักลงทุน ตั้งเป้าผลงานปี 62 ทำนิวไฮต่อเนื่อง
MTC ติดโผ “หุ้นยั่งยืน" ตอกย้ำความเชื่อมั่นนักลงทุน ตั้งเป้าผลงานปี 62 ทำนิวไฮต่อเนื่อง
22 ต.ค. 2562

นายชูชาติ เพ็ชรอำไพ ประธานกรรมการบริหาร บริษัท เมืองไทย แคปปิตอล จำกัด (มหาชน) หรือ MTC เปิดเผยว่า การที่บริษัทฯได้รับคัดเลือกเข้าสู่รายชื่อ 1 ใน 98 หุ้นที่มีการดำเนินธุรกิจอย่างยั่งยืน จากตลาดหลักทรัพย์ฯ ในฐานะที่เป็นบริษัทจดทะเบียนที่มีความรับผิดชอบในการดำเนินธุรกิจต่อสิ่งแวดล้อม สังคม และธรรมาภิบาล (Environmental, Social and Governance: ESG) สะท้อนถึงความตั้งใจของบริษัทฯในด้านการพัฒนาอย่างยั่งยืน การเปิดเผยข้อมูลอย่างโปร่งใส   และการแสดงความรับผิดชอบที่โดดเด่นครบทุกมิติ  ควบคู่ไปกับการมีผลประกอบการทางการเงินที่ดี อันจะนำไปสู่การสร้างผลตอบแทนการลงทุนได้อย่างคุ้มค่าและยั่งยืนได้จริง
“ในฐานะบริษัทฯที่ได้รับคัดเลือกเข้าเป็นหุ่นยั่งยืนในปีนี้ รู้สึกภาคภูมิใจเป็นอย่างยิ่ง ซึ่งจะเป็นสิ่งที่สะท้อนให้เห็นถึงความตั้งใจที่จะดำเนินธุรกิจด้วยความโปร่งใส และใส่ใจต่อผู้มีส่วนได้เสียทุกฝ่าย ซึ่งคาดหวังว่าจะได้รับความเชื่อมั่นจากผู้ลงทุนมากขึ้น โดยเฉพาะจากกลุ่มนักลงทุนสถาบัน และทำให้มีโอกาสเข้ามาลงทุนเพิ่มขึ้น” นายชูชาติ กล่าว
นายชูชาติ กล่าวอีกว่า แนวโน้มการดำเนินธุรกิจในโค้งสุดท้ายของปีนี้ ยังอยู่ในทิศทางที่ดี ทำให้มั่นใจว่า ภาพรวมของผลการดำเนินงานปีนี้จะยังเติบโตและสามารถทุบสถิติสูงสุดได้ เนื่องจากตามปกติในช่วงครึ่งปีหลังเป็น high season ของการปล่อยสินเชื่อ รวมถึงรับรู้รายได้จากสาขาที่เปิดใหม่ในช่วงต้นปี ตลอดจนอานิสงส์จากมาตรการกระตุ้นการบริโภค และได้ประโยชน์จากแนวโน้มอัตราดอกเบี้ยขาลง
ทั้งนี้ บริษัทฯตั้งเป้าหมายรายได้ และยอดปล่อยสินเชื่อใหม่ปี 2562 จะเติบโตระดับ 25-30% และมีหนี้ที่ไม่ก่อให้เกิดรายได้ (NPL) ไม่เกิน 2% โดยในครึ่งปีหลังบริษัทฯได้ให้ความสำคัญกับการดูแลบริหารคุณภาพหนี้มากขึ้นด้วย